ประกาศ ก.ศป. เรื่อง วินัยแห่งการเป็นข้าราชการตุลาการศาลปกครอง โดยที่เป็นการสมควรปรับปรุงประกาศ ก.ศป. เรื่อง วินัยแห่งการเป็นตุลาการศาลปกครองลงวันที่ ๑๙ ธันวาคม พ.ศ. ๒๕๔๔ ให้มีความเหมาะสมยิ่งขึ้นอาศัยอํานาจตามความในมาตรา ๒๒ วรรคหนึ่ง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๑๐) พ.ศ. ๒๕๖๑ ก.ศป. ออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศ ก.ศป. เรื่อง วินัยแห่งการเป็นข้าราชการตุลาการศาลปกครอง" ข้อ ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศ ก.ศป. เรื่อง วินัยแห่งการเป็นตุลาการศาลปกครอง ลงวันที่ ๑๙ ธันวาคม พ.ศ. ๒๕๔๔ข้อ ๔ ข้าราชการตุลาการศาลปกครองต้องประพฤติตนตามวินัยที่กําหนดไว้ในประกาศนี้อย่างเคร่งครัด การฝ่าฝืนหรือไม่ปฏิบัติตามวินัยที่กําหนดไว้ในประกาศนี้ ให้ถือว่าเป็นการกระทําผิดวินัยและเป็นการประพฤติตนไม่สมควรข้อ ๕ ข้าราชการตุลาการศาลปกครองต้องเคารพและปฏิบัติตามกฎหมายและระเบียบแบบแผน ของทางราชการอย่างเคร่งครัดการปฏิบัติหน้าที่ราชการโดยไม่ถือปฏิบัติตามกฎหมายหรือระเบียบแบบแผนของทางราชการอันเป็นเหตุให้เสียหายแก่ราชการอย่างร้ายแรง เป็นการกระทําผิดวินัยอย่างร้ายแรงข้อ ๖ ข้าราชการตุลาการศาลปกครองต้องปฏิบัติหน้าที่ราชการด้วยความซื่อสัตย์สุจริตและเที่ยงธรรมและต้องไม่ใช้หรือยินยอมให้ผู้อื่นใช้ตําแหน่งหน้าที่ของตนแสวงหาประโยชน์อันมิชอบการฝ่าฝืนหรือไม่ปฏิบัติตามวรรคหนึ่ง เป็นการกระทําผิดวินัยอย่างร้ายแรงข้อ ๗ ข้าราชการตุลาการศาลปกครองต้องปฏิบัติหน้าที่ด้วยความอุตสาหะ เอาใจใส่ระมัดระวังมิให้เสียหายแก่ราชการ และไม่ประมาทเลินเล่อในหน้าที่ราชการ การประมาทเลินเล่อในหน้าที่ราชการอันเป็นเหตุให้เสียหายแก่ราชการอย่างร้ายแรงเป็นการกระทําผิดวินัยอย่างร้ายแรงข้อ ๘ ข้าราชการตุลาการศาลปกครองต้องไม่รายงานเท็จต่อข้าราชการตุลาการศาลปกครองซึ่งมีหน้าที่รับผิดชอบเหนือตนขึ้นไป การรายงานโดยปกปิดข้อความซึ่งควรต้องแจ้งถือว่าเป็นการรายงานเท็จ การรายงานเท็จอันเป็นเหตุให้เสียหายแก่ราชการอย่างร้ายแรง เป็นการกระทําผิดวินัยอย่างร้ายแรงข้อ ๙ ข้าราชการตุลาการศาลปกครองต้องอุทิศเวลาของตนให้แก่ราชการ จะละทิ้งหรือทอดทิ้งหน้าที่ราชการมิได้การละทิ้งหรือทอดทิ้งหน้าที่ราชการโดยไม่มีเหตุอันสมควรอันเป็นเหตุให้เสียหายแก่ราชการอย่างร้ายแรง หรือการละทิ้งหน้าที่ราชการติดต่อในคราวเดียวกันเป็นเวลาเกินสิบห้าวันโดยไม่มีเหตุอันสมควร เป็นการกระทําผิดวินัยอย่างร้ายแรงข้อ ๑๐ ข้าราชการตุลาการศาลปกครองต้องรักษาชื่อเสียงของตนและรักษาเกียรติศักดิ์ของตําแหน่งหน้าที่ราชการของตนมิให้เสื่อมเสีย โดยไม่กระทําการใด ๆ อันได้ชื่อว่าเป็นผู้ประพฤติชั่วการกระทําอันได้ชื่อว่าเป็นผู้ประพฤติชั่วอย่างร้ายแรง เป็นการกระทําผิดวินัยอย่างร้ายแรงข้อ ๑๑ ข้าราชการตุลาการศาลปกครองต้องไม่ดูหมิ่น เหยียดหยาม กดขี่ หรือข่มเหงบุคคลใด ๆ การดูหมิ่น เหยียดหยาม กดขี่ หรือข่มเหงประชาชนผู้ติดต่อราชการ เป็นการกระทําผิดวินัยอย่างร้ายแรงข้อ ๑๒ ข้าราชการตุลาการศาลปกครองต้องรักษาความลับของทางราชการและต้องไม่เปิดเผย ความลับแก่บุคคลใดซึ่งไม่มีอํานาจหน้าที่ตามกฎหมายที่จะล่วงรู้ความลับนั้นการเปิดเผยความลับของทางราชการอันเป็นเหตุให้เสียหายแก่ราชการอย่างร้ายแรงเป็นการกระทํา ผิดวินัยอย่างร้ายแรงข้อ ๑๓ ข้าราชการตุลาการศาลปกครองต้องไม่แสวงหาประโยชน์จากการพิจารณาพิพากษาคดีของตุลาการศาลปกครองอื่น หรือกระทําการใด ๆ อันเป็นการก้าวก่ายการพิจารณาพิพากษาคดีของตุลาการศาลปกครองอื่นเป็นเหตุให้การพิจารณาพิพากษาคดีนั้นขาดความเป็นอิสระหรือเสียความยุติธรรม และต้องดูแลให้บุคคลในครอบครัวปฏิบัติเช่นเดียวกันด้วยการฝ่าฝืนหรือไม่ปฏิบัติตามวรรคหนึ่ง เป็นการกระทําผิดวินัยอย่างร้ายแรงข้อ ๑๔ ข้าราชการตุลาการศาลปกครองต้องไม่รับทรัพย์สินหรือประโยชน์ใด ๆ อันเกี่ยวเนื่องกับการปฏิบัติหน้าที่ของตน จากคู่กรณีหรือบุคคลอื่น และต้องดูแลให้บุคคลในครอบครัวปฏิบัติเช่นเดียวกันด้วยการฝ่าฝืนหรือไม่ปฏิบัติตามวรรคหนึ่ง เป็นการกระทําผิดวินัยอย่างร้ายแรงข้อ ๑๕ ข้าราชการตุลาการศาลปกครองต้องยึดถือจริยธรรมและประเพณีอันดีงามทั้งต้องวางตนให้เป็นที่เชื่อถือศรัทธาของบุคคลทั่วไปข้อ ๑๖ ข้าราชการตุลาการศาลปกครองต้องไม่กระทําการอันเป็นเหตุให้แตกความสามัคคีในหมู่ข้าราชการศาลปกครองข้อ ๑๗ ข้าราชการตุลาการศาลปกครองผู้ใดซึ่งมีหน้าที่รับผิดชอบในงานของศาลปกครองให้เป็นไปโดยเรียบร้อยรู้ว่าข้าราชการตุลาการศาลปกครองในศาลของตนกระทําผิดวินัยตามประกาศนี้แต่ไม่ดําเนินการให้มีการดําเนินการทางวินัยตามระเบียบ ก.ศป. ว่าด้วยวิธีการสอบสวนและสิทธิของข้าราชการตุลาการศาลปกครองซึ่งถูกกล่าวหาว่ามีเหตุให้ต้องพ้นจากตําแหน่งหรือกระทําผิดวินัย ให้ถือว่าข้าราชการตุลาการศาลปกครองผู้นั้นกระทําผิดวินัยข้อ ๑๘ ให้ ก.ศป. มีอํานาจตีความและวินิจฉัยปัญหาเกี่ยวกับการปฏิบัติตามประกาศนี้ข้อ ๑๙ ให้ประธานศาลปกครองสูงสุดรักษาการตามประกาศนี้ผู้มีอํานาจลงนาม ประกาศ ณ วันที่ ๑๑ มีนาคม พ.ศ. ๒๕๖๒ ปิยะ ปะตังทา ประธานศาลปกครองสูงสุด ประธานกรรมการตุลาการศาลปกครอง